钦定古今图书集成/明伦汇编/氏族典/第254卷 > 王商
## 钦定古今图书集成/明伦汇编/氏族典/第254卷 > 王商

按《汉书王商传》，“商字子威，涿郡蠡吾人也，徙杜陵。商
父武，封乐昌侯。商少为太子中庶子，以肃敬敦厚称。
父薨嗣侯，推财异母弟，居丧哀戚。大臣荐商，擢诸曹、
侍中、中郎将。元帝时至右将军、光禄大夫。成帝即位，
甚敬重商，徙左将军。帝舅大将军王凤专权，商不能
平。商代匡衡为丞相，天子甚尊任之。为人多质，有威”
重，长八尺，容貌过人。单于来朝，仰视商貌，大，畏之，迁
延却退。天子闻而叹曰：“此真汉相矣！”王凤阴求商短，
使人上书言商闺门事。天子以为暗昧，不足以伤大
臣；凤固争，下司隶。会日蚀，大中大夫张匡上书言商
不忠罔上。诏收丞相印绶，免，三日欧血，薨，谥曰戾。商
子弟亲属、侍中者，皆出补吏。